ขยายเวลาการรับจองเหรียญที่ระลึกพระคลัง
กรมธนารักษ์ขยายเวลาการรับจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ จนถึงวันที่ 9 ธ.ค.นี้
1 ธ.ค. 2563

นายยุทธนา หยิมการุณ อธิบดีกรมธนารักษ์ เปิดเผยว่า ตามที่กรมธนารักษ์ได้เปิดให้จองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ ตั้งแต่วันที่ 2 – 30 พ.ย. 2563 นั้น เนื่องจากว่ามีข้าราชการและประชาชนยังมีความต้องการในการ จองเหรียญที่ระลึกดังกล่าว เพื่อเก็บไว้เป็นที่ระลึกและสักการะบูชาพระคลัง ในพระคลังมหาสมบัติ อีกเป็นจำนวนมาก กรมธนารักษ์จึงขยายเวลาการรับจองต่อไปอีกจนถึง วันที่ 9 ธ.ค. 2563 โดยมีรายละเอียด ดังนี้
1. เหรียญเงินรมดำพ่นทรายพิเศษ เส้นผ่าศูนย์กลาง 32 มิลลิเมตร นำหนัก 18 กรัม ราคา 3,000 บาท
2. เหรียญทองแดงรมดำพ่นทรายพิเศษ เส้นผ่าศูนย์กลาง 70 มิลลิเมตร นำหนัก 150 กรัม ราคา 3,000 บาท
3. เหรียญทองแดง เส้นผ่าศูนย์กลาง 32 มิลลิเมตร นำหนัก 15 กรัม ราคา 100 บาท
นายยุทธนา ฯ กล่าวต่อว่า ผู้ที่สั่งจองเหรียญที่ระลึกพระคลัง ในพระคลังมหาสมบัติ 88 ปี กรมธนารักษ์ ยังถือเป็นส่วนหนึ่งในการช่วยเหลือสังคมผ่านการสั่งจองเหรียญ เนื่องด้วยกรมธนารักษ์จะนำเงินรายได้จากการจำหน่ายเหรียญที่ระลึกหลังหักค่าใช้จ่าย เพื่อใช้การสาธารณกุศลต่างๆ เช่น การทำนุบำรุงพระพุทธศาสนา การจัดซื้ออุปกรณ์ทางการแพทย์เพื่อช่วยเหลือผู้ยากไร้ การพัฒนาชุมชนให้มีความน่าอยู่ และส่งเสริมการศึกษาให้ผู้ด้อยโอกาสทางสังคม
โดยกรมธนารักษ์ได้จัดพิธีเทวาภิเษก (พิธีอธิษฐานจิต) ณ พระอุโบสถ วัดโสธรวรารามวรวิหาร ในวันที่ 14 ธ.ค. 2563 เวลา 13.29 น. และสามารถทยอยจัดส่งเหรียญที่ระลึกดังกล่าวให้ผู้สั่งจองได้ตั้งแต่วันที่ 16 ธ.ค. 2563 เป็นต้นไป
สำหรับผู้ที่สนใจสั่งจองเหรียญที่ระลึกดังกล่าว กรมธนารักษ์จองได้ที่ กองบริหารการคลัง กองกษาปณ์ กองบริหารเงินตรา กองส่งเสริมและพัฒนาทรัพย์สินมีค่าของรัฐ หน่วยงานส่วนกลางของกรมธนารักษ์ และสำนักงานธนารักษ์พื้นที่ 76 พื้นที่ ทั่วประเทศ สอบถามรายละเอียดเพิ่มเติมได้ที่ โทร. 02-059-4999นายยุทธนากล่าวในตอนท้าย